José Aldo

José Aldo (s. 9. syyskuuta 1986), joka tunnetaan myös nimellä José ”Scarface” Aldo, on uransa lopettanut brasilialainen vapaaottelija. Aldo on Ultimate Fighting Championship -promootion ensimmäinen ja entinen höyhensarjan mestari, sekä entinen World Extreme Cagefighting -promootion höyhensarjan mestari. Arvostettu vapaaottelusivusto Sherdog rankkasi vuonna 2017 Aldon maailman parhaaksi höyhensarjan vapaaottelijaksi ja neljännelle sijalle Pound for pound -listallaan.

Nuoruus
Kun Aldo oli nuori, hän oli erittäin innostunut jalkapallosta ja halusi tulla ammattilaispelaajaksi. Hänen isänsä tuki hänen pyrkimyksiään. Aldo kuitenkin kyllästyi hakatuksi tulemiseen katutappeluissa ja alkoi harjoitella capoeiraa pystyäkseen puolustamaan itseään paremmin. Aldo tapasi harjoitella capoeiraa kotikadullaan oppituntien jälkeen, ja erään kerran brasilialainen jujutsu -ohjaaja kiinnitti häneen huomionsa. Hän kutsui Aldon yhdelle jujutsu-tunnille yrittämään lajia, jonka jälkeen Aldo päätti jättää capoeiran aloittaakseen jujutsun harrastamisen. 17-vuotiaana hän muutti Manauksesta Rio de Janeiroon, tuodessaan mukanaan vain vaatteensa ja päättäväisyytensä harjoitella vapaaottelua siellä kunnes saavuttaa lajissa jotain.

Urheilu-ura
Uran alku: 2004–2007
Aldo aloitti uransa elokuussa 2004 kotimaassaan Brasiliassa EcoFight 1 -tapahtumassa. Hän tyrmäsi vastustajansa, myös ensi kertaa otelleen Mario Bigolan, 18 sekunnissa potkulla päähän. Ottelu jäi Bigolan ammattilaisuran ainoaksi. Debyyttinsä jälkeen Aldo voitti 6 ottelua vuosina 2004–2005. Hän otteli lukuisissa eri promootioissa Brasiliassa, mm. Shootossa ja matkusti lisäksi kahdesti Isoon-Britanniaan.

Marraskuussa 2005 Aldo otteli jälleen Brasiliassa, tällä kertaa Jungle Fight -promootion tapahtumassa. Vastustajakseen hän sai Luta Livre-mustavyö Luciano Azevedon. Ensimmäinen erä oli tasainen mutta toisessa erässä Azevedon onnistui viedä Aldo maahan ja nousta mount-positioon. Aldo joutui luovuttamaan selkänsä ja Azevedo lukitsi kuristuksen, pakottaen Aldon luovuttamaan.http://www.youtube.com/watch?v=9to26FtUr_w&feature=related Häviö oli Aldon uran ensimmäinen ja tähän mennessä ainoa. Vuosina 2006 ja 2007 Aldo palasi voittokantaan, otellen kolmasti ja voittaen kaikki ottelunsa pisteillä.

World Extreme Cagefighting: 2008-2010
Kesäkuussa 2008 Aldo teki debyyttinsä yhdysvaltalaisessa World Extreme Cagefighting -promootiossa. Hän otteli vuoden aikana neljästi, voittaen jokaisen ottelun tyrmäyksellä tai teknisellä tyrmäyksellä. Kesäkuussa 2009 WEC 41 -tapahtumassa hän tyrmäsi Cub Swansonin vain 8 sekunnissa ja voitti mestaruushaastajan aseman.

Aldo kohtasi WEC:n höyhensarjan mestarin Mike Borwnin marraskuussa 2009 WEC 44 -tapahtumassa. Ottelun ensimmäinen erä oli tasainen ja painottui pystyotteluun, mutta toisen erän alussa Aldon onnistui viedä Brown mattoon, saavuttaa hallitseva positio ja ryhtyä jakamaan iskuja joita vastaan Brown ei pystynyt puolustautumaan. Aldo voitti WEC:n höyhensarjan mestaruuden teknisellä tyrmäyksellä ajassa 1:20. Suorituksellaan hän ansaitsi myös illan parhaan tyrmäyksen bonuksen.

Aldon ensimmäinen mestaruuden puolustus tapahtui huhtikuussa 2010, WEC 48 -tapahtumassa, entistä mestaria Urijah Faberia vastaan. WEC-uransa ensimmäisessä täyden ajan kestäneessä ottelussa Aldo keskittyi pitämään etäisyyden ja heikentämään Faberin liikkuvuutta tasaisella virralla alapotkuja. Neljännessä erässä Aldon potku kaatoi Faberin, minkä seurauksena Aldon onnistui melkein lopettaa ottelu maassa. Ensimmäistä kertaa WEC-uransa aikana Aldo otteli täyden ajan ja voitti ottelun tuomariäänin.

Toisen ja viimeisen kerran Aldo puolusti WEC-mestaruuttaan syyskuussa 2010 WEC 51-tapahtumassa. Hän tyrmäsi haastajakseen asettuneen Manny Gamburyanin toisessa erässä ajassa 1:32. Tappio oli Gamburyanin WEC-uran ensimmäinen. Ottelun jälkeen Ultimate Fighting Championship -promootio tarjosi Aldolle mahdollisuutta siirtyä kevyeen sarjaan ja kohdata ensimmäisessä ottelussaan Kenny Florian. Aldo kuitenkin kieltäytyi tarjouksesta ja päätti jatkaa höyhensarjassa.

Ultimate Fighting Championship: 2011-
Zuffa, LLC -yhtymän omistamat WEC- ja UFC-promootiot yhdistettiin vuoden 2011 alusta. Koska UFC:llä ei aiemmin ollut höyhensarjan ottelijoita, Aldosta tuli fuusion jälkeen UFC:n ensimmäinen höyhensarjan mestari. Mestaruusvyö luovutettiin hänelle virallisesti UFC 123 -tapahtumassa marraskuussa 2010. Aldon oli määrä puolustaa uutta mestaruuttaan ensi kertaa uudenvuoden aattona 2010 UFC 125 -tapahtumassa Josh Grispiä vastaan, mutta niskavamma pakotti hänet vetäytymään ottelusta. Toivuttuaan Aldo puolusti mestaruuttaan huhtikuussa UFC 129 -tapahtumassa Mark Hominicia vastaan. Ottelu oli hyvin tasainen ja viimeisessä erässä mestari selvisi vain vaivoin täyden ajan. Ottelu muistetaan myös siitä, että neljännessä erässä Aldon kyynärpääisku katkaisi suuren verisuonen Hominickin otsassa ihon alla ja haastaja otteli viimeisen erän kananmunan kokoinen veripaise otsallaan. Aldo voitti ottelun lopulta kaikin tuomariäänin.

UFC 136 -tapahtumassa lokakuussa 2011 Aldo kohtasi Kenny Florianin. Florianin onnistui toistuvasti vetää Aldo pystypainiin, mutta mestari hallitsi varsinkin ottelun loppupuolta alapotkuilla ja alasvientien puolustuksella. Hän onnistui myös kahdesti mattopainissa nousemaan mount-positioon. Aldo säilytti mestaruutensa lopulta kaikin tuomariäänin.

Aldo otteli seuraavan kerran kotimaassaan Brasiliassa järjestetyn UFC 142 -tapahtuman pääottelussa, vastustajanaan Chad Mendes. Mendes pyrki toistuvasti alasvienteihin mutta Aldon puolusti vahvasti. Ensimmäisen erän viimeisellä minuutilla ottelijat ajautuivat pystypainiin, Mendesin saadessa Aldon selän. Aldo osoitti kuitenkin huomattavaa taitoa, irrottautuen Mendesin otteesta, kääntyen tätä kohti ja samanaikaisesti iskien tätä polvella leukaan. Isku kaatoi haastajan, Aldo seurasi tätä maahan lyönnein ja voitti ottelun teknisellä tyrmäyksellä ensimmäisen erän viimeisellä sekunnilla. Välittömästi tämän jälkeen mestari syöksyi ulos häkistä ja hyppäsi turva-aidan yli yleisön joukkoon juhlimaan voittoaan.

Aldon odotettiin ottelevan seuraavan kerran UFC 149 -tapahtumassa Kanadassa 21. heinäkuuta 2012 Erik Kochia vastaan. UFC ilmoitti kuitenkin 9. kesäkuuta Aldon loukkaantuneen, minkä vuoksi ottelu on siirretty myöhäisempään ajankohtaan.

UFC 194:ssä Aldo koki organisaation historian lyhimmässä ottelussa tyrmäystappion, vasta uransa toisen, irlantilaiselle Conor McGregorille. Ottelu kesti vain 13 sekuntia.

Ottelutyyli
Vaikka Aldolla on musta vyö brasilialaisessa jujutsussa, hän on tietoisesti tehnyt iskuista ottelutyylinsä perustan. Hänen viidestätoista ennen täyttä aikaa saavutetusta voitostaan 14 on tullut tyrmäyksellä tai teknisellä tyrmäyksellä.

Yksityiselämä
Aldo harjoittelee Nova União -tiimissä. Hän tapasi Nova Uniãossa myös nykyisen vaimonsa, jolla on otellut ammattilaisotteluita muay thaissa ja jolla on myös purppuravyö brasilialaisessa jujutsussa.

Lempinimi ”Scarface” () johtuu arvesta Aldon vasemmassa poskessa. Arpi on perua lapsuusajan onnettomuudesta, jossa eräs hänen siskoistaan tönäisi hänet grilliin.

Aldo on katolinen mutta käy säännöllisesti jumalanpalveluksissa baptistikirkossa.

Ammattilaisottelut
 Tulos Tilasto Vastustaja Tyyli Tapahtuma Päivämäärä Erä Aika Paikka HuomautuksiaTappio32–10 Aiemann ZahabiPäätös (yksimielinen)UFC 31511. toukokuuta 2025 3 5:00 MontrealTappio 32–9 Mario BautistaPäätös (hajaäänituomio)UFC 3076. lokakuuta 2024 3 5:00 Salt Lake CityVoitto 32–8 Jonathan Martinez Päätös (yksimielinen)UFC 3015. toukokuuta 2024 3 5:00 Rio de JaneiroTappio 31–8 Merab DvališviliPäätös (yksimielinen)UFC 27821. elokuuta 2022 3 5:00 Salt Lake CityVoitto 31–7 Rob FontPäätös (yksimielinen)UFC on ESPN: Font vs. Aldo5. joulukuuta 2021 5 5:00 Las VegasVoitto 30–7 Pedro MunhozPäätös (yksimielinen)UFC 2658. elokuuta 2021 3 5:00 HoustonVoitto 29–7 Marlon VeraPäätös (yksimielinen)UFC Fight Night: Thompson vs. Neal20. joulukuuta 2020 3 5:00 Las VegasTappio 28–7 Pjotr JanTekninen tyrmäys (lyönnit)UFC 25112. heinäkuuta 2020 5 3:24 Abu DhabiUFC:n kääpiösarjan mestaruusotteluTappio 28–6 Marlon MoraesPäätös (hajaäänituomio)UFC 24515. joulukuuta 2019 3 5:00 Las VegasTappio 28–5 Alexander VolkanovskiPäätös (yksimielinen)UFC 23712. toukokuuta 2019 3 5:00 Rio de JaneiroVoitto28–4 Renato MoicanoTekninen tyrmäys (lyönnit)UFC Fight Night: Assunção vs. Moraes 23. helmikuuta 2019 2 0:44 FortalezaBonuspalkkioVoitto27–4 Jeremy Stephens Tekninen tyrmäys (lyönnit)UFC on Fox: Alvarez vs. Poirier 229. heinäkuuta 2018 1 4:19 CalgaryBonuspalkkio Tappio26–4 Max HollowayTekninen tyrmäys (lyönnit)UFC 2183. joulukuuta 2017 3 4:51 DetroitUFC:n höyhensarjan mestaruusottelu Tappio26–3 Max HollowayTekninen tyrmäys (lyönnit)UFC 2124. kesäkuuta 2017 3 4:13 Rio de JaneiroUFC:n höyhensarjan mestaruusottelu. Bonuspalkkio Voitto26–2 Frankie EdgarPäätös (yksimielinen)UFC 20010. heinäkuuta 2016 5 5:00 Las VegasUFC:n höyhensarjan väliaikaisen mestaruuden ottelu. Korotettiin myöhemmin mestariksi. Tappio25–2 Conor McGregorTyrmäys (lyönti)UFC 19413. joulukuuta 2015 1 0:13 Las VegasUFC:n höyhensarjan mestaruusottelu Voitto25–1 Chad MendesPäätös (yksimielinen)UFC 17926. lokakuuta 2014 5 5:00 Rio de JaneiroUFC:n höyhensarjan mestaruusottelu. Bonuspalkkio Voitto24–1 Ricardo LamasPäätös (yksimielinen)UFC 1692. helmikuuta 2014 5 5:00 NewarkUFC:n höyhensarjan mestaruusottelu Voitto23–1 Jung Chan-sungTekninen tyrmäys (lyönnit)UFC 1634. elokuuta 2013 4 2:00 Rio de JaneiroUFC:n höyhensarjan mestaruusottelu Voitto22–1 Frankie EdgarPäätös (yksimielinen)UFC 1563. helmikuuta 2013 5 5:00 Las VegasUFC:n höyhensarjan mestaruusottelu. Bonuspalkkio Voitto21–1 Chad MendesTyrmäys (polvi)UFC 14215. tammikuuta 2012 1 4:59 Rio de JaneiroUFC:n höyhensarjan mestaruusottelu Voitto20–1 Kenny FlorianPäätös (yksimielinen)UFC 1369. lokakuuta 2011 5 5:00 HoustonUFC:n höyhensarjan mestaruusottelu Voitto19–1 Mark HominickPäätös (yksimielinen)UFC 1291. toukokuuta 2011 5 5:00 TorontoUFC-debyytti. UFC:n höyhensarjan mestaruusottelu Voitto18–1 Manny GamburyanTyrmäys (lyönnit)WEC 511. lokakuuta 2010 2 1:32 BroomfieldWEC:n höyhensarjan mestaruusottelu. Korotettiin myöhemmin UFC:n höyhensarjan mestariksi. Voitto17–1 Urijah FaberPäätös (yksimielinen)WEC 4825. huhtikuuta 2010 5 5:00 SacramentoWEC:n höyhensarjan mestaruusottelu Voitto16–1 Mike BrownTekninen tyrmäys (lyönnit)WEC 4419. marraskuuta 2009 2 1:20 Las VegasWEC:n höyhensarjan mestaruusottelu. Bonuspalkkio Voitto15–1 Cub SwansonTekninen tyrmäys (hyppypolvi ja lyönnit)WEC 418. kesäkuuta 2009 10:08 SacramentoBonuspalkkio Voitto14–1 Chris MickleTekninen tyrmäys (lyönnit)WEC 392. maaliskuuta 2009 11:39 Corpus ChristiVoitto13–1 Rolando PerezTyrmäys (polvi ja lyönnit)WEC 3826. tammikuuta 2009 14:15 San DiegoBonuspalkkio Voitto12–1 Jonathan BrookinsTekninen tyrmäys (lyönnit)WEC 366. marraskuuta 2008 30:45 HollywoodVoitto11–1 Alexandre Franca NogueiraTekninen tyrmäys (lyönnit)WEC 342. kesäkuuta 2008 23:22 Sacramento

https://www.sherdog.com/fighter/Jose-Aldo-11506https://www.tapology.com/fightcenter/fighters/jose-aldo-junior

Saavutukset
Vapaaottelu
UFC
Höyhensarjan mestaruus (kahdesti) (puolusti seitsemän kertaa)
Höyhensarjan tilapäinen mestaruus (kerran)
Neljänneksi eniten perättäisiä mestaruuden puolustuksia UFC historiassa (7)
Illan kamppailu (kolmesti, vs. Mark Hominick, Frankie Edgar, Chad Mendes)

WEC
Höyhensarjan mestaruus (kerran, puolusti kahdesti)
Illan tyrmäys (kolmesti)
Eniten perättäisiä voittoja WEC historiassa (8)

Aiheesta muualla
José Aldo UFC.comissa
José Aldo Sherdog.comissa

Lähteet

Luokka:Brasilialaiset vapaaottelijat
Luokka:Brasilialaisen jujutsun harjoittajat
Luokka:Vuonna 1986 syntyneet
Luokka:Elävät henkilöt